Γ.Σ. Μεσσήνης

Ο Γυμναστικός Σύλλογος Μεσσήνης είναι ελληνικό αθλητικό σωματείο που δραστηριοποιείται στην κωμόπολη της Μεσσήνης, στη Μεσσηνία, όπου και βρίσκεται η έδρα του, το Κλειστό Γυμναστήριο Μεσσήνης. Επίσημο έτος ιδρυσής του είναι το 1984, το έμβλημά του κοσμεί ένας ταύρος και αγωνίζεται με χρώματα το μαύρο και το κίτρινο. Διατηρεί τμήματα Καλαθοσφαίρισης Ανδρών για αθλητές όλων των ηλικιακών βαθμίδων.

 Τμήμα καλαθοσφαίρισης ανδρών 
 Ιστορική αναδρομή 
Ο σύλλογος της Μεσσήνης την αγωνιστική περίοδο 2001-02 κατέκτησε το Πρωτάθλημα της Α' Κατηγορίας Ανδρών της Ε.ΚΑ.Σ.ΚΕ.ΝΟ.Π., λαμβάνοντας το δικαίωμα συμμετοχής για πρώτη φορά στη Γ' Εθνική Κατηγορία.«Ένωση Καλαθοσφαιρικών Σωματείων Κεντρικής και Νότιας Πελοποννήσου» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Έτσι, την περίοδο 2002-03, αγωνίστηκε για πρώτη φορά σε εθνικό επίπεδο, καταλαμβάνοντας την 14η θέση στην τελική βαθμολογία του ομίλου του.«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Η κακή αυτή επίδοση οδήγησε την ομάδα και πάλι στο τοπικό πρωτάθλημα, το οποίο, όμως, κατέκτησε εκ νέου την περίοδο 2003-04. Κατά συνέπεια, συμμετείχε και πάλι στη Γ' Εθνική την περίοδο 2004-05, όπου και κατάλαβε ξανά τη 14η θέση με μόλις δύο νίκες στο ενεργητικό της.

Ο σύλλογος διαθέτει μία επιπλέον συμμετοχή στη Γ' Εθνικής, κατά την αγωνιστική περίοδο 2007-08, οπότε και τερμάτισε και πάλι στην τελευταία θέση του βαθμολογικού πίνακα.

Την περίοδο 2011-12, στα πλαίσια του Πρωταθλήματος της Α' Κατηγορίας Ανδρών της Ε.ΚΑ.Σ.ΚΕ.ΝΟ.Π. ισοβάθμισε στην 7η και 8η θέση με τον Σ.Α.Κ. Άτλαντα.«Ολοκληρώθηκε χθες το πρωτάθλημα της Α ΕΚΑΣΚΕΝΟΠ», άρθρο στον ιστότοπο Messiniaportal.gr, 30 Απριλίου 2012. Την επόμενη χρονιά, 2012-13, συνέλεξε 20 νίκες και 2 ήττες και η βελτιωμένη αυτή επίδοση προσέφερε στην ομάδα ένα ακόμη Πρωτάθλημα και ένα νέο εισιτήριο στη Γ' Εθνική.«Βαθμολογία Α' Κατηγορίας Ανδρών 2012-13» , πληροφορίες στον επίσημο ιστότοπο της Ε.ΚΑ.Σ.ΚΕ.ΝΟ.Π., 13 Μαΐου 2013.«Πρωταθλητής ο ΓΣ Μεσσήνης, 59-57 στην παράταση τον Σπαρτιατικό» , άρθρο στον ιστότοπο της εφημερίδας «Ελευθερία», 2 Ιουνίου 2013.

Κατά την αγωνιστική περίοδο, 2013-14, o Γ.Σ. Μεσσήνης διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 1ο Όμιλο Νότου. Έχοντας συγκεντρώσει 4 νίκες και 20 ήττες, κατέλαβε τη 13η και τελευταία θέση της τελικής βαθμολογίας γνωρίζοντας τον υποβιβασμό.«Αποτελέσματα 1ου ομίλου Νότου (26η αγ.)», άρθρο στον ιστότοπο InfoBasket.gr, 27 Απριλίου 2014.

 Παραπομπές 

Κατηγορία:Αθλητικοί σύλλογοι Μεσσηνίας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.ΚΕ.ΝΟ.Π.
Κατηγορία:Ιδρύσεις αθλητικών συλλόγων το 1984
Κατηγορία:Ιδρύσεις ομάδων καλαθοσφαίρισης το 1984
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.Π.